શહેરના મોરબી રોડ ઉપર રાજલક્ષ્મી સોસાયટીમાં રહેતા અને મજૂરીકામ કરતા હરેશભાઇ બેચરભાઈ પીપળીયા નામના પટેલ આધેડ પત્ની વિજ્યાબહેન સાથે બાઇકમાં રાત્રે સાડા દસેક વાગ્યે ઘરે જતા હતા ત્યારે જુના મોરબી રોડ ઉપર શક્તિ હોટલ સામે પહોંચ્યા ત્યારે એક દારૂડિયાએ ચિક્કાર નશો કરેલી હાલતમાં બાઈક આડે ઉભો રહી બાઈક ઉભું રખાવી ગાળો ભાંડી વિજ્યાબેનને બે-ત્રણ ફડાકા ઝીકી અહીંથી નીકળશો તો જાનથી મારી નાખીશ તેવી ધમકી આપી હતી અને છરી લઈને અન્ય એક રાહદારી હિતેશભાઈને રોકી મારવા જતા તેને જ હાથમાં લાગી જતા હોસ્પિટલે ખસેડાયો હતો નશાખોર શખ્સ વેલનાથપરામાં રહેતો સહદેવ રાજપૂત હોવાનું જાણવા મળતા બી ડિવિઝન પોલીસે તેના વિરુદ્ધ હરેશભાઈની ફરિયાદ નોંધી જાપ્તો ગોઠવી દીધો છે રજા આપ્યા બાદ તેની ધરપકડ કરવામાં આવશે તેવું પીએસઆઇ એન જે જાડેજાએ જણાવ્યું હતું